For nogle betyder det, at man må tænke ud af boksen og opsøge de unge selv. Og det var netop, hvad Vestevent fra Løkken gjorde, da de tidligere i dag besøgte UCN i Aalborg for at skrue charmen på og forhåbentlig få lokket nogle nye medarbejdere til. – Vi håber jo, at der er nogle unge mennesker, der synes, det kunne være fedt at komme ud at få et sommerferiejob, siger Martin Svendsen, som er indehaver af Vestevent. Lige nu er han ved at samle sommerens hold af medarbejdere, og det er sværere end det plejer. Derfor gik jagten ind på UCN. Og hvorfor ikke udnytte, at man laver aktiviteter til vand til lands og i luften. Vestevent arrangerer nemlig både ture og events i den danske natur, og når det varme vejr til sommer tiltrækker turister, så skal der altså nogle medarbejdere til. Hver sommer har virksomheden omkring 25 ansatte, og i øjeblikket leder de efter fire unge, som kan fuldende medarbejderstaben. Fik fanget de unge På UCN var der da også interesse fra flere af de unge, som fik en tur rundt i bilen, mens de kunne få sig en god snak med Martin Svendsen. - Det er simpelthen guld for sådan nogle som os. Unge der vil fremad og kun har ja i munden. Det kan vi godt li’, lød det blandt andet kækt fra Martin Svendsen under turen. Men han er dog godt klar over, at der skal noget til, for at tiltrække de unge, og netop derfor giver det for ham mening at opsøge dem. Lige så snart de får det der wakeup - nå, er det det, og kan man køre den der. Nej, hvor er det spændende. Så kan de ligesom se, der er en mulighed. Men der er ingen tvivl om, at det er meget latent for de unge mennesker. Vi skal ind at påvirke dem, ellers tror jeg ikke, de kommer. Det virkede også til, at de unge fik noget at tænke over efter dagens besøg. Jeg skal lige hjem og overveje det, men jeg tænker det får en ansøgning i løbet af sommeren. Det kunne være meget fedt, siger Naba Zerjawe, og bliver efterfulgt af Nathalie Jarmann. Jeg synes, det lyder meget spændende, det er meget anderledes i forhold til, hvad ellers man hører af sommerjobs. Mens det for nogle måske handler mere om, at der ikke er så meget på programmet til sommer. Jeg har ikke de store planer, så det kunne sagtens være noget, jeg skulle overveje, siger Mads Jørgensen. Se hele indslaget her:

Opsummering:
Turisterne strømmer snart til den nordjyske vestkyst, men turismevirksomhederne mangler arbejdskraft til at servicere gæsterne.